На Косову спотакнем се
На Косову спотакнем се

На Косову спотакнем се 
О јуначку кост. 
(Где хтедошо да сахране 
Српску народност).

Ја на земљу зачуђено 
Очи обори',
А кост мртва поче тужно 
Да ми говори.

Шта су кости говориле 
Не смем причат' ја, 
А и што ћу, када сваки 
Србин добро зна.

Само ћу вам једну рећи: 
Ту је доба, ту 
Да се кости на Косову 
Крвљу прелију!

Напомене 

 Ова песма је први пут објављена у збирци Песме, 1863 стр. 10

Извори 

 Милорад П. Шапчанин: Целокупна дела, Књига прва, страна 23-24. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин